IPLನಲ್ಲಿ ಸೂಪರ್ ಫಿಟ್ ಆಗಿರುವ ಆಟಗಾರರು ಇವರೇ..! ಯಾವುದೇ ಕ್ರೀಡೆಯಾಗಲಿ ಕ್ರೀಡಾಪಟುವಿಗೆ ಫಿಟ್ನೆಸ್ ಅನ್ನೋದು ಇಂಪಾರ್ಟೆಟ್, ಫಿಟ್ನೆಸ್ ಇಲ್ಲದಿದ್ದರೆ ಖಂಡಿತವಾಗಿಯೂ ಆತ ಗುರಿ ಮುಟ್ಟೋದು ಅಸಾಧ್ಯದ ಮಾತು. ಹೀಗಾಗಿಯೇ ಕ್ರೀಡಾಪಟುಗಳು ಫಿಟ್ನೆಸ್ ಬಗ್ಗೆ ಹೆಚ್ಚಿನ ಗಮನಹರಿಸ್ತಾರೆ. ಇಂದಿನ ದಿನಗಳಲ್ಲಿ ಆಟಗಾರರು ಫಿಟ್ನೆಸ್ ಕಾಪಾಡಿಕೊಳ್ಳುವುದರ ಬಗ್ಗೆ ಹೆಚ್ಚು ಗಮನ ಹರಿಸುತ್ತಾರೆ. ಇದು ಜಂಟಲ್ಮನ್ ಗೇಮ್ನಲ್ಲೂ ಫಿಟ್ನೆಸ್ ಪ್ರಮುಖ ಪಾತ್ರ ವಹಿಸುತ್ತೆ. ಹೀಗಾಗಿಯೇ ಕ್ರಿಕೆಟ್ ಆಟಗಾರರು ಈ ಬಗ್ಗೆ ತುಂಬಾ ಕೇರ್ ತೆಗೆದುಕೊಳ್ಳುತ್ತಾರೆ. ಟಿ20 ಕ್ರಿಕೆಟ್ ಫಾರ್ಮೆಟ್ನಿಂದ ಫಿಟ್ನೆಸ್ ಕಾಯ್ದುಕೊಳ್ಳುವ ಸವಾಲಿದೆ. 13ನೇ ಆವೃತ್ತಿಯ ಐಪಿಎಲ್ನ ಟೂರ್ನಿಯಲ್ಲಿ ಸೂಪರ್ ಫಿಟ್ ಆಗಿರುವ ಆಟಗಾರರು ಇದ್ದಾರೆ. ಯಾರಪ್ಪ ಆ ಸೂಪರ್ ಫಿಟ್ ಅಂಡ್ ಫೈನ್ ಆಟಗಾರರು? ನೀವೇ ಓದಿ. Download the Newsfirstlive app 1. ನವದೀಪ್ ಸೈನಿ ಟೀಮ್ ಇಂಡಿಯಾ ಹಾಗೂ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ವೇಗಿ ನವದೀಪ್ ಸೈನಿ, ಟಿ20 ಕ್ರಿಕೆಟ್ನಲ್ಲಿ ಅದ್ಭುತ ಬೌಲಿಂಗ್ ಪ್ರದರ್ಶನ ನೀಡುವ ಮೂಲಕ ಡೆತ್ ಬೌಲಿಂಗ್ ಸ್ಪೆಷಲಿಸ್ಟ್ ಎನಿಸಿಕೊಂಡಿದ್ದಾರೆ. ತನ್ನ ಶಾರ್ಪ್ ಸ್ವಿಂಗ್ ಅಂಡ್ ಯಾರ್ಕರ್ಗಳಿಂದ ಎದುರಾಳಿ ಬ್ಯಾಟ್ಸ್ಮನ್ಗಳ ನಿದ್ದೆಗೆಡಿಸಿರುವ ಡೆಲ್ಲಿ ವೇಗಿ ಸೈನಿ, ಟೀಮ್ ಇಂಡಿಯಾದ ಫ್ಯೂಚರ್ ಫಾಸ್ಟ್ ಬೌಲರ್, ಕೇವಲ ಬೌಲಿಂಗ್ನಲ್ಲಿ ಮಾತ್ರವಲ್ಲ ತನ್ನ ಫಿಟ್ನೆಸ್ ವಿಚಾರದಲ್ಲೂ ನವದೀಪ್ ಸೈನಿ, ಸೈ ಎನಿಸಿಕೊಂಡಿದ್ದಾರೆ. ಪ್ರತಿದಿನ ವರ್ಕೌಟ್ ಮಾಡಿ ದೇಹವನ್ನ ದಂಡಿಸಿರುವ ಸೈನಿ, ತಮ್ಮ ಸಿಕ್ಸ್ ಪ್ಯಾಕ್ ಮೂಲಕ ಯುವಕ, ಯುವಕರ ನಿದ್ದೆಗೆಡಿಸಿದ್ದಾರೆ.! 2. ವಿರಾಟ್ ಕೊಹ್ಲಿ ಫಿಟ್ನೆಸ್ ವಿಚಾರದಲ್ಲಿ ಟೀಮ್ ಇಂಡಿಯಾ, ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಕ್ಯಾಪ್ಟನ್ ವಿರಾಟ್ ಕೊಹ್ಲಿ, ಎಷ್ಟು ಪ್ರಾಮುಖ್ಯತೆ ನೀಡ್ತಾರೆ ಅನ್ನೋದು ಎಲ್ಲರಿಗೂ ಗೊತ್ತಿರುವ ವಿಚಾರ. ವಾರದಲ್ಲಿ 5 ದಿನ ವರ್ಕೌಟ್ ಮಾಡುವ ವಿರಾಟ್ ಕೊಹ್ಲಿ, ಸ್ಟ್ರಿಕ್ಟ್ ಡಯಟ್ ಫಾಲೋ ಮಾಡ್ತಾರೆ. ಕಟ್ಟುನಿಟ್ಟಿನ ಆಹಾರ ಕ್ರಮ ಪಾಲಿಸುವ ವಿರಾಟ್, ತಮಗಿಷ್ಟವಾದ ನಾನ್ವೆಜ್ ಅನ್ನು ಬಿಟ್ಟಿದ್ದಾರೆ. ಈ ಬಳಿಕ ವಿರಾಟ್ ಹೇಗೆ ರೂಪುಗೊಂಡಿದ್ದಾರೆ ಅನ್ನೋದು ನಮ್ಮ ಕಣ್ಣಮುಂದೆ ಇದೆ. ವಿರಾಟ್ ಕೊಹ್ಲಿ ಫಿಟ್ ಅಂಡ್ ಫೈನ್ ಆಗಿರೋದ್ರಿಂದನೇ ಬ್ಯಾಟಿಂಗ್ ಹಾಗೂ ಆನ್ಪೀಲ್ಡ್ನಲ್ಲಿ ಚಿರತೆಯಂತೆ ಓಡಾಡ್ತಾರೆ. ವಿರಾಟ್ ಕೊಹ್ಲಿಯ ಸೂಪರ್ ಫಿಟ್ನೆಸ್ಗೆ ಅಭಿಮಾನಿಗಳಿದ್ದಾರೆ. ಇಷ್ಟೇ ಅಲ್ಲ ಹಲವು ಕ್ರಿಕೆಟಿಗರಿಗೆ ವಿರಾಟ್ ಕೊಹ್ಲಿ, ಸ್ಪೂರ್ತಿಯೂ ಆಗಿದ್ದಾರೆ. 3. ಹಾರ್ದಿಕ್ ಪಾಂಡ್ಯ ಟೀಮ್ ಇಂಡಿಯಾ ಕ್ಯಾಪ್ಟನ್ ವಿರಾಟ್ ಕೊಹ್ಲಿ ಬಳಿಕ ಮತ್ತಷ್ಟು ಫಿಟ್ ಆಗಿರುವ ಆಟಗಾರ ಅಂದ್ರೆ, ಟೀಮ್ ಇಂಡಿಯಾದ ಆಲ್ರೌಂಡರ್ ಹಾರ್ದಿಕ್ ಪಾಂಡ್ಯ, ವಿರಾಟ್ ಕೊಹ್ಲಿಯಷ್ಟೇ ಸೂಪರ್ ಫಿಟ್ ಆಗಿರುವ ಹಾರ್ದಿಕ್ ಪಾಂಡ್ಯ, ವರ್ಕೌಟ್, ಆಹಾರ ಪದ್ದತಿಯಲ್ಲಿ ವಿರಾಟ್ ಕೊಹ್ಲಿಯನ್ನೇ ಅನುಸರಿಸ್ತಾರೆ. ನಿದ್ದೆ ಮಾಡುವ ವಿಚಾರದಲ್ಲೂ ನೋ ಕಾಂಪ್ರಮೈಸ್, ಹೀಗಾಗಿಯೇ ಆಲ್ರೌಂಡರ್ ಹಾರ್ದಿಕ್ ಪಾಂಡ್ಯ, ಸೆಕ್ಸಿ ಫಿಟ್ನೆಸ್ ಹಾಗೂ ಫ್ಲೆಕ್ಸಿಬಲ್ಗೆ ಎಷ್ಟೋ ಯುವಕ ಯುವತಿಯರು ಕ್ಲೀನ್ಬೌಲ್ಡ್ ಆಗಿದ್ದಾರೆ. ಆಗಾಗ ಹಾರ್ದಿಕ್ ಪಾಂಡ್ಯ, ಸೋಶಿಯಲ್ ಮೀಡಿಯಾದಲ್ಲಿ ಹಂಚಿಕೊಳ್ಳುವ ಶರ್ಟ್ಲೆಸ್ ಫೋಟೋಸ್ ಅಭಿಮಾನಿಗಳ ಕಣ್ಣುಕುಕ್ಕುತ್ತವೆ. 4. ಶೇನ್ ವಾಟ್ಸನ್ 39 ವರ್ಷದ ಶೇನ್ ವಾಟ್ಸನ್, 2016ರಲ್ಲಿ ಅಂತರಾಷ್ಟ್ರೀಯ ಕ್ರಿಕೆಟ್ಗೆ ಗುಡ್ ಬೈ ಹೇಳಿದ್ರು. ಯುವಕರು ನಾಚಿಸುವಂತೆ ಬಾಡಿ ಬಿಲ್ಡ್ ಮಾಡಿದ್ದಾರೆ. ಪ್ರತಿದಿನ 2 ಗಂಟೆಗಳ ಕಾಲ ಜಿಮ್ನಲ್ಲಿ ಕಳೆಯುವ ಶೇನ್ ವಾಟ್ಸನ್, ಆಹಾರ ಕ್ರಮದಲ್ಲೂ ಕಷ್ಟುನಿಟ್ಟಿನ ಪಾಮುಖ್ಯತೆ ವಹಿಸ್ತಾರೆ. ಶೇನ್ ವಾಟ್ಸನ್, ಚೆಸ್ಟ್, ಮಸಲ್ಸ್ ಅಂಡ್ ಔಟ್ ಫಿಟ್ ನೋಡಿದರೆ ಫಿದಾ ಆಗೋದ್ರಲ್ಲಿ ಅನುಮಾನವೇ ಇಲ್ಲ. ಇನ್ನೇನು 40 ವರ್ಷಕ್ಕೆ ಕಾಲಿಡುತ್ತಿದ್ದರು, ಅಂಗಳದಲ್ಲಿ ಯುವಕರಂತೆ ಕಾಣ್ತಾರೆ, ಅಂದ್ರೆ ಅದಕ್ಕೆ ಕಾರಣ ವಾಟ್ಸನ್, ಕಾಯ್ದುಕೊಂಡಿರುವ ಸೂಪರ್ ಫಿಟ್ನೆಸ್. 5. ಆಯಂಡ್ರೆ ರಸೆಲ್ ಆಯಂಡ್ರೆ ರಸೆಲ್, ವೆಸ್ಟ್ ಇಂಡೀಸ್ನ ದೈತ್ಯ ಬ್ಯಾಟ್ಸ್ಮನ್, ಕ್ರೀಸ್ನಲ್ಲಿ ನಿಂತರೆ ಎದುರಾಳಿ ತಂಡ ಖಲ್ಲಾಸ್ ಆಗೋದು ಪಕ್ಕ. ಆತನ ದೈತ್ಯ ಆಟಕ್ಕೆ ಮಾತ್ರವಲ್ಲ ಆತನ ಸೂಪರ್ ಫಿಟ್ನೆಸ್ಗೂ ವಿಶ್ವಾದ್ಯಂತ ಅಭಿಮಾನಿಗಳಿದ್ದಾರೆ. ಜಿಮ್ನಲ್ಲಿ ಎಲ್ಲಾ ರೀತಿಯ ವರ್ಕೌಟ್ ಮಾಡುವ ಆಯಂಡ್ರೆ, ಪುಷ್ಅಪ್ಸ್, ಫುಲ್ಅಪ್ಸ್, ಡಂಬಲ್ಸ್ ವರ್ಕೌಟ್, 20 ನಿಮಿಷಗಳ ಕಾಲ ಪಂಚಿಂಗ್ ಬ್ಯಾಗ್ ವರ್ಕೌಟ್, 45 ನಿಮಿಷ ಈಜು, ವೈಟ್ಲಾಸ್ ಹಾಗೂ ಸ್ಟ್ರೆಂಥ್ ಹೆಚ್ಚಿಸಿಕೊಳ್ಳಲು ರನ್ನಿಂಗ್, 30 ನಿಮಿಷ ಸೈಕ್ಲಿಂಗ್, ಕಟ್ಟುನಿಟ್ಟಿನ ಡಯಟ್ ಮಾಡ್ತಾರೆ. ಹೀಗಾಗಿಯೇ ಸೂಪರ್ ಫಿಟ್ ಅಂಡ್ ಫೈನ್ ಆಗಿರುವ ಆಯಂಡ್ರೆ, ಸಿಕ್ಸ್ ಪ್ಯಾಕ್ ಕೂಡ ಹೊಂದಿದ್ದಾರೆ. ಐಪಿಎಲ್ನಲ್ಲಿ ಭಾಗವಹಿಸುತ್ತಿರುವ ಈ ಆಟಗಾರರು ಮಾತ್ರವಲ್ಲ ಸೌತ್ ಆಫ್ರಿಕಾದ ಫಾಫ್ ಡುಪ್ಲೆಸಿಸ್, ವೆಸ್ಟ್ ಇಂಡೀಸ್ನ ಪೂರನ್, ಹೇಟ್ಮಾರ್, ಟೀಮ್ ಇಂಡಿಯಾದ ಶ್ರೇಯಸ್ ಅಯ್ಯರ್, ವೇಗಿ ಜಸ್ಪ್ರೀತ್ ಬೂಮ್ರಾ, ಕೆ.ಎಲ್.ರಾಹುಲ್ ಸೇರಿದಂತೆ ಹಲವರು ಸೂಪರ್ ಫಿಟ್ ಪ್ಲೇಯರ್ಸ್ ಇದ್ದಾರೆ.